चंडीगढ़ : तलवार से हमला करने वाले आरोपियों का सरेंडर  
चंडीगढ़ के एक बार में शनिवार की रात को तलवार से हमला करने वाले चार आरोपियों ने सरेंडर कर दिया है। इनमें मुख्य आरोपी अमनदीप गिल भी शामिल है।
चंडीगढ़ के एक बार में शनिवार की रात को तलवार से हमला करने वाले चार आरोपियों ने सरेंडर कर दिया है। इनमें मुख्य आरोपी अमनदीप गिल भी शामिल है। इन सभी को मंगलवार को कोर्ट में पेश किया जा रहा है। घटना के दिन बार में एक बाउंसर ने अमनदीप को लड़कियों से छेड़खानी करने से रोका था जिसके बाद अमनदीप अपने दोस्तों के साथ तलवार लेकर आया और उसने बाउंसर सहित कुछ लोगों पर हमला कर दिया। इस घटना में तीन लोग जख्मी हो गए थे। घटना के वक्त सीसीटीवी में आरोपियों की तस्वीर कैद हो गई जिससे इन्हें पकड़ने में पुलिस को मदद मिली।